Altum Bell

Tabaxi Rogue

Baggrundshistorie
Altum husker ikke hans rigtige familie, da han som ganske lille blev solgt til fangenskab som et eksotisk kæledyr til den velhavende familie “De La Cours”. Indtil 5-6 års alderen tilbragte Altum sin tid med denne familie som familiens kæledyr, indtil en dag hvor en ældre Elverkvinde ved navn Týmilla brød ind hos familien, og stjal Altum ud fra det bur som han havde tilbragt størstedelen af sine sine hidtidige nætter i. Týmilla skulle vise sig at være tilknyttet en højt profileret og prestigefyldt organisation af tyve kaldet “The Magpies”, som begik indbrud mod betaling for velhavende klienter. Hvad Týmilla dog ikke vidste om dette kup var at målet var Altum. Et levende væsen solgt ind i fangenskab.. Uden at vide klientens mål, eller videre årsag til at ville stjæle Altum, besluttede Týmilla at hun ikke kunne stå inde for at denne type handlinger skulle kunne gentages og besluttede derfor at gå i eksil med Altum, og dermed bryde kontakten til “The Magpies”.

Altum blev opfostret af Týmilla og hun gjorde en dyd ud af at holde Altum ude af søgelyset, og underviste ham derfor i magi og tricks til netop dette formål. Týmilla lærte blandt andet Altum, at det var bedst at være forklædt når de skulle begås i offentligheden, en vane som Altum stadig har svært ved at slippe selvom han nu er fuldvoksen og endda langt væk fra “De La Cours’” og “The Magpies’” søgelys. Týmilla var personen der gav Altum sit kaldenavn Bell, opkaldt efter en lille klokke han havde om halsen fra sit fangenskab ved “De La Cours”. En klokke som han har valgt at beholde som en reminder om altid at gøre sit for at stoppe enhver uretfærdighed forårsaget af de magtfuldes begær og behov. Efter mange gode år sammen med Týmilla, besluttede den nu fuldvoksne Altum Bell at tage afsked med hende og drage ud i verden så de begge kunne få et liv uden at skulle være i skjul. Nogle år er nu gået og Altum Bell danner følge med en broget flok som indtil videre har budt på flere grin, eventyr og mere frihed end Altum nogensinde før har oplevet.